**Dato :** 9. april 2019  
**Sagsnr. :** 400. 143-45 LFA/lsn

**M Ø D E R E F E R A T**

Vedr. bestyrelsesmøde i Ejerforeningen Nordstrand

**Mødetid: Tirsdag, den 9. april 2019 kl. 10.00**

**Mødested: Gildesalen på Nordstrand**

**Mødedeltagere: Lars Fogh-Andersen**

**Henrik Carlsen**

**Ingelise Hansen   
Elsebeth Frank Bjerregaard  
Henriette Jørgensen**

**Benny Andersen**

**Referent: Lars Fogh-Andersen**

**Fraværende: Tom Pedersen**

**- o – o – o – o – o – o – o –**

**01. Toms kvarter:**

Udgik.  
 **02. Godkendelse og underskrivelse af referat af 29. januar 2019 samt underskrivelse af referater fra   
 ordinær generalforsamling den 26. marts 2019 og ekstraordinær generalforsamling den 2. april 2019:**

Referaterne blev underskrevet af formanden og administrator med bemærkning, at der ikke er udarbejdet referat af den 26. marts 2019, der alene omhandlede forberedelse af den ordinære generalforsamling samme dag.

**03. Præsentation af nye bestyrelsesmedlemmer og afstemning af ønsker med hensyn til mødehyppighed:**

De enkelte bestyrelsesmedlemmer fortalte lidt om sig selv og efter udveksling af synspunkter angående behov for uformelle møder, mødehyppighed m.m. bestemte et flertal i bestyrelsen, at en mødefrekvens med ordinært ”formelt” bestyrelsesmøde hver 2. måned var passende, men at der alt efter behov vil kunne afholdes yderligere møder.

Der var i bestyrelsen enighed om følgende fordeling af ”hovedopgaver”:

Henrik Carlsen: Bygninger og teknik og kontaktperson i forhold til 3. mand.

Henriette Jørgensen: Ansvar for ejendomsfunktionær

Ingelise Hansen: Ansvar for administrative opgaver, herunder it og computer samt håndtering   
 af indkomne regninger

Benny Andersen: Det grønne område og udenomsarealer

Elsebeth Frank Bjerregaard: Støtte til de øvrige bestyrelsesmedlemmer

(Efter bestyrelsesmødet meddelte Ingelise Hansen, at hun ønskede at udtræde af bestyrelsen. Ingelise Hansens opgaver er herefter overtaget af Elsebeth Frank Bjerregaard).

**04. Status på igangværende vedligeholdelsesprojekter:**

Projektet med renovering af opgangene nærmer sig sin afslutning og der er ved at være styr på de påtalte mangler.

Arbejdet med isætning af nye døre i ”Toms garage” forventes igangsat snarest på baggrund af det indhentede tilbud.

Behovet for renovering af de røde skure blev drøftet og der følges op herpå.

Tom anmodes om ved passende lejlighed at foretage en algebehandling af skurerne og skurernes tage.

**05. Afløser til ejendomsfunktionæren i sommerferien:**

Administrator lovede at være behjælpelig med at finde en afløser.

**06. Revision af vedtægter:**

Der var ikke p.t. i bestyrelsens stemning for, at der skal arbejdes videre med yderligere justeringer af vedtægterne, herunder specielt i relation til spørgsmålet om antallet af bestyrelsesmedlemmer/krav om bopæl.

Administrator vil herefter drage omsorg for, at vedtægterne tilrettes og tinglyses i overensstemmelse med vedtagelserne på generalforsamlingerne den 26. marts og 2. april 2019.

**07. Næste bestyrelsesmøde:**

Næste bestyrelsesmøde afholdes den 4. juni 2019 kl. 10.00.

Som referent: Underskrevet af:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
Lars Fogh-Andersen Henrik Carlsen, formand